Diari Oficial de la Generalitat Valenciana


Sumari del DOGV 6781, del 24-05-2012 (2012/4578)

Notificació de la sentència dictada en el juí de guarda i custòdia número 115/2011.
-----------------------------------------------------------------------------------

### Dades del document

Número de DOGV
:   6781

Data del DOGV
:   24-05-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/4578


Organisme emissor
:   Jutjat de Violencia Sobre la Dona Número 3 de València

Tipus de document
:   Edicte

Notificació de la sentència dictada en el juí de guarda i custòdia número 115/2011. [2012/4578]  
Família, guarda, custòdia i aliments fill menor no matrimonial no consensuat 000115/2011-L  
Demandant: Ruth Catalán Zapata.  
Procurador: M.ª José Vañó Bonet.  
Advocat: -  
Demandat: Fredy Ismael Apaza Catorceno.  
Mitjançant este edicte, faig saber:  
Que en les actuacions de família, guarda, custòdia i aliments fill menor no matrimonial no consensuat, seguides amb el número 115/2011, a instàncies de Ruth Catalán Zapata, contra Fredy Ismael Apaza Catorceno, en situació de rebel·lia, en data 27 d'abril de 2012 s'ha dictat la sentència que té la part dispositiva com es diu:  
«Sentència número 27/2012  
Jutgessa que la dicta: Herminia Luisa Rangel Lorente.  
Lloc: València.  
Data: 27 d'abril de 2012.  
Part demandant: Ruth Catalán Zapata.  
Advocada: Ana Rosa Vázquez Camus.  
Procuradora: Mª José Vañó Bonet.  
Part demandada: Fredy Ismael Apaza Catorceno.  
Objecte del juí: guarda, custòdia o aliments de fills menors no matrimonials no consensuats.  
Dispositiva  
Estime la demanda promoguda per la procuradora Mª José Vañó Bonet, en nom i representació de Ruth Catalán Zapata, contra Fredy Ismael Apaza Catorceno, i dispose les mesures següents:  
1. La filla menor d'edat quedarà en companyia i sota la custòdia de Ruth Catalán Zapata, si bé la pàtria potestat continuarà sent exercida de manera conjunta per ambdós pares.  
2. Es reconeix al progenitor que no conviu habitualment amb el seu fill menor el dret de visitar-lo, comunicar-se amb ell i tindre'l en companyia seua, en els termes i forma que acorden ambdós pares, procurant el major benefici del fill; i en cas de desacord, com a mínim, este dret comprendrà els punts següents: Fredy Ismael Apaza Catorceno podrà visitar la filla els caps de setmana alterns, des del dissabte a les 16.00 hores fins al diumenge a les 19.00 hores incloent-hi pernoctes, únicament en el cas que el senyor Apaza dispose al seu domicili actual d'una habitació o espai preparat per a la menor; en cas contrari, la menor no pernoctarà amb el seu pare i la tornarà al domicili matern el dissabte a les 21.00 hores, i l'arreplegarà el diumenge a les 10.00 hores fins a les 19.00 hores en què serà reintegrada. Mentres subsistisca la prohibició d'aproximació, la menor serà arreplegada i reintegrada per una tercera persona de confiança. Les vacacions es distribuiran entre ambdós progenitors a mitges, i triarà la mare els anys parells i el pare els anys imparells.  
3. En concepte de pensió alimentària, Fredy-Ismael Apaza Catorceno ha de pagar a Ruth Catalán Zapata la quantitat de 350 euros mensuals per la filla menor per mesos anticipats, en 12 mensualitats a l'any, i dins dels cinc primers dies de cada mes. Esta quantitat serà actualitzada amb efectes d'1 de gener de cada any, d'acord amb la variació experimentada per l'índex de preus de consum, establit per l'Institut Nacional d'Estadística o organisme que el substituïsca. Igualment, l'espòs sufragarà la mitat dels gastos extraordinaris que es produïsquen durant la vida de la filla, com ara operacions quirúrgiques, malalties llargues i anàlegs, amb la notificació prèvia del fet que motiva el gasto i l'import d'este perquè siga aprovat, i en cas de no ser acceptat resoldria el Jutjat. Esta quantitat podrà ser modificada quan el progenitor no custodi trobe treball.  
  
4. En cas que qualsevol dels progenitors desitge viatjar amb la menor a l'estranger, necessitarà el consentiment de l'altre progenitor o una autorització judicial.  
5. En matèria de costes, no s'hi fa un pronunciament exprés.  
  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn).  
El recurs s'ha d'interposar per mitjà d'un escrit que cal presentar en este Jutjat, en el termini de 20 dies hàbils comptador des de l'endemà de la notificació de la sentència, en el qual s'han d'exposar les al·legacions en què es basa la impugnació, a més d'esmentar la resolució contra la qual s'apel·la i les decisions que impugna (art. 458 LECn).  
El recurs no s'admetrà si en interposar-lo la part no acredita que ha consignat en l'entitat Banesto i en el compte de depòsits i consignacions obert a nom d'este Jutjat, amb referència a este procediment, la quantitat de cinquanta (50) euros en concepte de depòsit per a recórrer, d'acord amb la disposició addicional quinzena de la Llei Orgànica del Poder Judicial (introduïda pe la LO 1/2009, de 3 de novembre); llevat que tinga reconegut el dret a l'assistència jurídica gratuïta.  
  
Entitat Banesto: compte de depòsits i consignacions número de compte 3712/0000/30/0115/11.  
Esta és la meua sentència, que pronuncie, mane i firme».  
I perquè valga de notificació de forma deguda a Fredy Ismael Apaza Catorceno, en rebel·lia, expedisc i firme este edicte.  
  
València, 27 d'abril de 2012.- La secretària: Inmaculada García Martínez.